KOMMISSIONENS FORORDNING (EF) Nr. 1996/97 af 14. oktober 1997 om ændring af forordning (EØF) nr. 584/92 og (EF) nr. 1713/95 for så vidt angår bevis for oprindelse af visse mejeriprodukter, der indføres til Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3491/93 af 13. december 1993 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side (1), særlig artikel 1,

under henvisning til Rådets forordning (EF) nr. 3492/93 af 13. december 1993 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Polen på den anden side (2), særlig artikel 1,

under henvisning til Rådets forordning (EF) nr. 3296/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side (3), særlig artikel 1,

under henvisning til Rådets forordning (EF) nr. 3297/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side (4), særlig artikel 1,

under henvisning til Rådets forordning (EF) nr. 1926/96 af 7. oktober 1996 om indrømmelser i form af EF-toldkontingenter for bestemte landbrugsprodukter og om justering, som en autonom overgangsforanstaltning, af indrømmelser på landbrugsområdet, jf. aftalerne om frihandel og handelsanliggender med Estland, Letland og Litauen, for at tage hensyn til aftalen om landbrug indgået under Uruguay-rundens multilaterale handelsforhandlinger (5), særlig artikel 1, og

ud fra følgende betragtninger:

Ved afgørelse nr. 1/97 truffet af Associeringsrådet, Associeringen mellem De Europæiske Fællesskaber og deres medlemsstater på den ene side og Republikken Polen på den anden side (6), blev protokol nr. 4 til Europaaftalen ændret med virkning fra 1. juli 1997; i den nye protokol er det fastsat, at beviset for oprindelse af produkter, der indføres til Fællesskabet, kan føres ved fremlæggelse af en erklæring fra eksportøren, såfremt visse betingelser er opfyldt, samt ved fremlæggelse af et varecertifikat EUR.1; Kommissionens forordning (EØF) nr. 584/92 (7), senest ændret ved forordning (EF) nr. 1873/97 (8), bør derfor tilpasses, for så vidt angår bestemmelserne om overgang til fri omsætning af produkter, der indføres fra Republikken Polen;

ved afgørelse nr. 2/97 truffet af Associeringsrådet, Associeringen mellem De Europæiske Fællesskaber og deres medlemsstater på den ene side og Den Slovakiske Republik på den anden side (9), blev protokol nr. 4 til Europaaftalen ændret med virkning fra 9. januar 1997; i den nye protokol er det fastsat, at beviset for oprindelse af produkter, der indføres til Fællesskabet, kan føres ved fremlæggelse af en erklæring fra eksportøren, såfremt visse betingelser er opfyldt, samt ved fremlæggelse af et varecertifikat EUR.1; forordning (EØF) nr. 584/92 bør derfor tilpasses, for så vidt angår bestemmelserne om overgang til fri omsætning af produkter, der indføres fra Den Slovakiske Republik;

ved Det Blandede Udvalgs afgørelse nr. 1/97 mellem De Europæiske Fællesskaber og deres medlemsstater på den ene side og Republikken Estland på den anden side (10) blev protokol nr. 3 til aftalen om frihandel og handelsanliggender ændret med virkning fra 6. marts 1997; i den nye protokol er det fastsat, at beviset for oprindelse af produkter, der indføres til Fællesskabet, kan føres ved fremlæggelse af en erklæring fra eksportøren, såfremt visse betingelser er opfyldt, samt ved fremlæggelse af et varecertifikat EUR.1; Kommissionens forordning (EF) nr. 1713/95 (11), senest ændret ved forordning (EF) nr. 1873/97, bør derfor tilpasses, for så vidt angår bestemmelserne om overgang til fri omsætning af produkter, der indføres fra Republikken Estland;

ved Det Blandede Udvalgs afgørelse nr. 1/97 mellem De Europæiske Fællesskaber og deres medlemsstater på den ene side og Republikken Litauen på den anden side (12) blev protokol nr. 3 til aftalen om frihandel og handelsanliggender ændret med virkning fra 25. februar 1997; i den nye protokol er det fastsat, at beviset for oprindelse af produkter, der indføres til Fællesskabet, kan føres ved fremlæggelse af en erklæring fra eksportøren, såfremt visse betingelser er opfyldt, samt ved fremlæggelse af et varecertifikat EUR.1; forordning (EF) nr. 1713/95 bør derfor tilpasses, for så vidt angår bestemmelserne om overgang til fri omsætning af produkter, der indføres fra Republikken Litauen;

ved Det Blandede Udvalgs afgørelse nr. 1/97 mellem De Europæiske Fællesskaber og deres medlemsstater på den ene side og Republikken Letland på den anden side (13) blev protokol nr. 3 til aftalen om frihandel og handelsanliggender ændret med virkning fra 6. marts 1997; i den nye protokol er det fastsat, at beviset for oprindelse af produkter, der indføres til Fællesskabet, kan føres ved fremlæggelse af en erklæring fra eksportøren, såfremt visse betingelser er opfyldt, samt ved fremlæggelse af et varecertifikat EUR.1; forordning (EF) nr. 1713/95 bør derfor tilpasses, for så vidt angår bestemmelserne om overgang til fri omsætning af produkter, der indføres fra Republikken Letland;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Artikel 8 i forordning (EØF) nr. 584/92 affattes således:

»Artikel 8

Produkterne bringes i fri omsætning mod fremlæggelse af et EUR.1-varecertifikat, der udstedes af eksportlandet i overensstemmelse med protokol nr. 4 til de Europaaftaler, der er indgået med nævnte lande, eller mod fremlæggelse af en erklæring fra eksportøren i overensstemmelse med nævnte protokol.«

Artikel 2

Artikel 8 i forordning (EF) nr. 1713/95 affattes således:

»Artikel 8

Produkterne overgår til fri omsætning mod fremlæggelse af et EUR.1-varecertifikat, der udstedes af eksportlandet i overensstemmelse med protokol nr. 3 til aftalerne med nævnte lande om frihandel og handelsanliggender, eller mod fremlæggelse af en erklæring fra eksportøren i overensstemmelse med nævnte protokol.«

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Artikel 1 anvendes fra den 1. januar 1997 på produkter, der indføres fra Slovakiet, og fra den 1. juli 1997 på produkter, der indføres fra Polen.

Artikel 2 anvendes fra den 1. april 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. oktober 1997.

På Kommissionens vegne

Franz FISCHLER

Medlem af Kommissionen

(1) EFT L 319 af 21. 12. 1993, s. 1.

(2) EFT L 319 af 21. 12. 1993, s. 4.

(3) EFT L 341 af 30. 12. 1994, s. 14.

(4) EFT L 341 af 30. 12. 1994, s. 17.

(5) EFT L 254 af 8. 10. 1996, s. 1.

(6) EFT L 221 af 11. 8. 1997, s. 1.

(7) EFT L 62 af 7. 3. 1992, s. 34.

(8) EFT L 265 af 27. 9. 1997, s. 23.

(9) EFT L 212 af 5. 8. 1997, s. 1.

(10) EFT L 111 af 28. 4. 1997, s. 1.

(11) EFT L 163 af 14. 7. 1995, s. 5.

(12) EFT L 136 af 27. 5. 1997, s. 1.

(13) EFT L 111 af 28. 4. 1997, s. 101.